Downloaded from YTS.LT
Official YIFY movies site: YTS.LT
Kai būsite pasiruošęs.
Taigi...
įsivaizduokite, kad mokykloje susidarė kritinė padėtis.
Tai yra Shelter Shutters, užrakinama langinė.
Swift Shield yra patruliavimui skirtas sulankstomas balistinis skydas.
Šiandien čia turime savo Go 1 Unitree robotą.
Tai keturkojis, sukurtas remiantis šuns anatomija.
Šį prietaisą lengva naudoti situacijoje, kai yra daug aukų.
Išskleistas jis apsaugo maždaug 1 m pločio ir 1,5 m aukščio plotą.
Kaip matote, jis tinka labai mažoms galūnėms.
Net pradinukas galėtų jį paimti
ir nuvesti kitus vaikus į saugią vietą.
Pakėlus jis tampa priedanga, sulaiko kulkas.
Tereikia jį pakelti.
Kas galėjo pagalvoti, kad bus šaudoma maisto prekių parduotuvėje?
Matote ginklą?
Kas galėjo pagalvoti, kad bus šaudoma teatre?
Taip, matau ginklą.
Jei norite, galite naudoti sprogimo garsą arba dūmų uždangą,
taip pat paleisti jį bėgti tiesiai į įsibrovėlį ir taip nukreipti jo dėmesį.
Mūsų sistemos įdiegiamos mokyklose, universitetuose, oro uostuose...
jūrų uostuose.
Šiais laikais mokyklose labai padaugėjo šaudymų,
todėl produkto paklausa smarkiai išaugo.
arba kaip likti gyvam per šaudynes Amerikoje
MEDFORDAS, OREGONAS
Mokyklos teritorijoje iškilo pavojus.
Užsirakinkite ir pasiruoškite slėptis arba gintis.
Pranešėme skubaus reagavimo komandai.
Paskambinome 911.
Atvyksta policijos pareigūnai.
Užsirakinkite ir pasiruoškite slėptis arba gintis.
Mokyklos teritorijoje iškilo pavojus.
Užsirakinkite ir pasiruoškite slėptis arba gintis.
Pranešėme skubaus reagavimo komandai.
Paskambinome 911.
Atvyksta policijos pareigūnai.
Užsirakinkite ir pasiruoškite slėptis arba gintis.
Mokyklos teritorijoje iškilo pavojus.
Užsirakinkite...
Kiek pamenu, visada dalyvaudavome pavojaus pratybose.
...reagavimo komandai.
Kartais per pratybas per daug išsigąstu.
Ir tada ne... Galvoju: "O Dieve",
ir nedarau to, ką reikia daryti,
pavyzdžiui, būti tyliai, nes esu labai susijaudinusi.
Taip, tai baisu. Labai baisu.
Sakoma, kad reikia praktikuotis, kaip sportuojant -
manau, tai labai panašu į pavojaus pratybas.
Manau, kad geriausia stovėti prie durų.
Esu labai aukštas,
todėl stovėčiau prie durų
ir bandyčiau įveikti užpuoliką su keliais kitais vaikinais.
Jei turėčiau savo vandens butelį,
galėčiau jį mesti, kad nukreipčiau jo dėmesį.
Jei ne, griebčiau kokį didesnį daiktą iš kuprinės, pvz., knygą ar segtuvą.
Tiesiog bėgčiau.
Daugelis aplinkinių sako:
"Jei ką išgirsi ar pamatysi, bėk".
O, purkštuvai. Kur jie?
Kur jie?
Kas čia vyksta?
Kas vyksta?
Nesuprantu, kas vyksta.
Kas vyksta?
Kažkas šaudo. O Dieve, kur?
Nežinau.
Žmonės bėga per aikštelę.
Atleiskit, čia ką tik pasigirdo apie dešimt šūvių.
Darom pertrauką.
Taip?
Tikrai taip manot?
Kodėl dalyvauji Idol?
2018 m. gegužę į mano mokyklą atėjo ginkluotas užpuolikas.
Buvau pirmajame dailės kabinete.
Jis šaudė antrajame dailės kabinete.
Žuvo aštuoni moksleiviai ir du mokytojai.
Kas yra, Keite?
Mūsų šalis mus nuvylė!
LONG AILENDAS, NIUJORKAS
Pamenu, kai buvau aštuntoje klasėje,
buvo apšaudyta mokykla, nepamenu, kuri,
bet visą naktį
ieškojau informacijos apie tai, kaip pasiruošti
šaudynėms mokykloje.
Naršiau internetą.
Žiūrėjau TikTok ir...
ieškojau informacijos.
Mąstykite kūrybiškai,
apsidairykite: ar galite pasiekti lubas?
Gal galima nuimti lubų plokštes?
Geriau, kad kulka peršautų riešą ar kulkšnį,
nei plaučius, širdį ar galvą.
Aš viską stebiu. Matau kitų žmonių patirtis.
Žinau, ką daryti.
Jei būčiau viena tualete, žinočiau, ką daryti.
Jei būčiau lauke,
žinočiau, ką daryti, jei būčiau klasėje, žinočiau, ką daryti.
Žinau, kaip elgtis bet kokioje situacijoje, ir man tai nepatinka.
Kaip ir sakei,
esame mokomi mąstyti kaip suaugę.
Tai jau laikoma
kažkuo panašiu į tornadą ar uraganą.
O Dieve.
O Dieve! Tuoj pat ant žemės!
Šiandien į Faisono pradinę mokyklą
pradinukas kuprinėje
atsinešė ginklą.
Pranešama, kad pradėtas tyrimas po to, kai moksleivis atsinešė ginklą...
- ...į mokyklą. - Ne pirmas kartas šią savaitę.
Apie tai net negalvoju.
- Tai jau tapo savaime suprantama. - Taip.
Jei iškils pavojus,
jei prasidės tornadas ar uraganas...
Arba jei ateis ginkluotas užpuolikas
ir norės nužudyti tave ir tavo draugus... Tas pats.
Mūsų mokyklose nesaugu.
Mūsų darbo vietoje nesaugu. Parduotuvėje nesaugu...
Ką mes darome? Ką mes darome?
Norite, kad vaikai būtų saugūs?
Būtų geriausia, jei policininkai...
Uždrausti Rembo stiliaus šaunamuosius ginklus.
Diskriminacija kai kurių populiariausių ginklų atžvilgiu.
Ką mes darome?
Išpuoliai su ginklais yra pagrindinė vaikų mirties priežastis.
Daugiau žmonių žūsta nuo peilių nei nuo šaunamųjų ginklų.
- Ką mes darome? - Amerikoje reikėtų uždrausti
visus peilius sviestui.
Jums rūpi drausti knygas? Negyvi vaikai neskaito.
Saugoti savo vaikus taip pat, kaip saugome savo prezidentą.
Kodėl jūs čia?
Jie gudresni už mus. Jie geresni...
Aukščiausi valdžios pareigūnai nedaro nieko.
...ką nors daryti. Sutinku, bet reikia daryti tai, kas veiksminga.
Visoje Amerikoje civiliai mokomi būti pirmosios pagalbos teikėjais.
Pasiruošimo pratybos mokyklose, darbo vietose
ir bendruomenėse jau tapo įprastos.
Daugiau kaip 20 milijonų žmonių yra dalyvavę šaudynių pratybose.
Ką gi, ponios ir ponai, smagu, kad jūsų tiek daug.
Pradėkim. Aš Francis Brooke'as.
Esu ALS pratybų programos instruktorius.
Pradėjau dirbti su jais 2018 m.,
baigęs 32 metus trukusią karjerą policijoje.
Taip pat dirbau mokykloje:
visą dieną mokydavau vaikus, o naktį gaudžiau narkotikų prekeivius.
Chrisas Tayloras, į pensiją išėjęs majoras iš Grynvilio policijos.
6 ar 7 metus dirbau su slaptosiomis tarnybomis.
Chrisas Morrisas, esu įmonės Active Shooter America savininkas.
Taip pat dirbu sienos apsaugos agentu San Diege.
Esu labai pozityvus, linksmas, optimistiškas žmogus.
Todėl, nors šiandien kalbėsime
nemaloniomis temomis,
pasistengsim, kad būtų smagu.
Štai kas svarbiausia: jų tikslas yra ateiti
ir kuo greičiau nužudyti kuo daugiau žmonių.
Ar tikrai manote,
kad kai netoliese yra ginkluotas užpuolikas,
geriausia lįsti po stalu ir slėptis?
Bet to buvo mokoma 25 metus.
O kas, jei užsirakinti nepavyks?
Kas, jei esate mokyklos dalyje, kur užsirakinti negalite?
Jūs - pirmosios pagalbos teikėjai.
Atvykstate anksčiau už mus.
- Greičiau, greičiau! - Jis ateina, jis ateina.
Surakinkit sąnarius. Nenaudokit raumenų.
Pasiruošę? Pirmyn.
Sagumas, saugumas. Gerai.
Galiu pasitelkti savo kūno svorį ir trintį
tarp savęs ir kilimo, taip neleisdamas durims atsidaryti.
Sužeistą ranką įkiškit į skylę
ir patraukit.
O Dieve!
Jums puikiai sekasi, labai stiprus kraujavimas.
- Oi, kaip skauda! - Stiprus kraujavimas sustabdytas.
Tai mano pirmosios pratybos.
Ir jums puikiai pavyko, vėliau bus tik lengviau.
Turite pasiekti tokį lygį,
kai nebebūsite maži paukščiukai lizde.
Dabar jūs vanagai, kurie nori sulesti paukščiuką.
Dabar jūs dar paukščiukai, ar ne?
Galvojate: "Kaip apsaugoti lizdą nuo vanago?"
Bet noriu, kad vos atvykę į stovėjimo aikštelę
imtumėte mąstyti kaip vanagai,
nes mūsų tikslas yra išmokyti žmones
aktyviai veikti siekiant išgyventi.
Jis turi ginklą!
Įleiskit mane!
Žiūrėk į mane! Žiūrėk į mane!
Žiūrėk į mane! Žiūrėk į mane! Žiūrėk į mane!
Taigi, praėjau
ir šaudžiau metodiškai, kiekvieną eilę, ir visą laiką ant jų rėkiau.
Šis garsas simbolizuoja šūvius. Jie nusprendė jį naudoti.
Dabar kaskart jį išgirdęs išsigąstu.
Žiūrėk į mane!
Žiūrėk į mane! Žiūrėk į mane!
Vienintelis dalykas, kuris mane sukrėtė,
buvo tai, kad pratybų metu viskas atrodo taip tikra.
Čia tik plastiko gabalas.
Bet jautiesi toks galingas,
kai bėgi koridoriumi ir visi nuo tavęs bėga.
Tai labai baisu...
ir bjauru.
Oho.
Su juo viskas atrodo tikra.
Atsiprašau.
30 Amerikos valstijų mokytojams leidžiama į mokyklą neštis ginklą.
Jutoje mokytojas, turintis leidimą, gali nešiotis paslėptą ginklą
nepranešdamas tėvams ar mokyklos administracijai.
Dabar minutėlei susikaupkite.
Užsimerkite.
Prisiminkite laiką
ir vietą,
kai jautėtės
labai ramūs,
atsipalaidavę, laimingi.
Ten dabar norime būti.
Trumpam užsimerkit.
- Šiek tiek ilgiau. - Gerai.
Matau, kaip virpa jūsų akių vokai.
Tai rodo, kad esate įsitempusi.
Giliai įkvėpkite per nosį ir iškvėpkite per burną.
Pažvelkite į savo ginklą. Sutelkite dėmesį čia.
- Gerai? - Gerai.
Ramiai, lėtai.
Šaudymas į taikinius Lee Kay šaudykloje.
Bet tai ne kareiviai ar policijos pareigūnai.
Tai mokytojai
ir mokyklų direktoriai.
Mokytojų akademija yra šešių savaičių trukmės mokymo programa mokytojams
Ateikit į šitą pusę.
Kiek iš jūsų turi pistoleto naudojimo patirties?
Kiek iš jūsų neturi jokios patirties?
Tai pirmas kartas, kai juo šaudysite?
Gerai. Puiku.
- Man patinka. - Valio, Rachele!
Jums tereikia nežiūrint į ginklą
nuspausti gaiduką.
Bet pamenate tą ramią vietą, apie kurią jis kalbėjo?
Lėtai nuspauskit ir leiskit ginklui iššauti.
Gerai. Nieko, ar ne?
- Šiek tiek. - Taip.
Labiausiai jus veikia šūvio laukimas.
Norėjau būti chemijos mokytoja nuo pat vidurinės mokyklos,
kai mus ėmė mokyti chemijos.
Buvau tikra moksliukė.
Pamaniau: "Tai būtų pats geriausias dalykas.
Noriu tai daryti!"
...mintis, spaudžiam, graži mintis, spaudžiam.
Pajuntat prieš pat nuspausdama.
Taip.
Giliai įkvėpkit pro nosį
ir iškvėpkit pro burną.
Tegu įtampa palieka kūną.
Jei čia atsinešėt neramių minčių, pamirškit jas.
Čia esam tik mudu. Aplink mus nieko nėra.
Rankoje laikote ginklą.
Mums rūpi tik tai. Situaciją valdote jūs.
Mokytoja dirbu jau 25 metus.
Per pastaruosius dvejus metus švietimo sistemą paliko
labai daug mokytojų.
Tie, kurie lankome šiuos mokymus,
esame tas paskutinis likęs lašas.
Nesakau, kad tai neįvyks, bet kol kas dar neįvyko.
- Kaip vadinasi šis kursas? - Mokytojų akademija.
Kodėl nusprendėte įkurti Mokytojų akademiją?
Pritariame viskam, ko mokoma mokyklose,
kalbant apie užsirakinimo procedūras
ir viską, ką liepiama daryti.
Mokome juos tai daryti.
Bet kas bus, jei tai nesuveiks?
Čia nurodymai mokytojams ir baigiasi.
Pasakysiu atvirai: esame kritikuojami už tai, kad siūlome šį kursą.
Mus kritikuoja už tai,
kad tokiu būdu įtraukiame mokytojus.
Pakartosiu tai keletą kartų:
mokome jus ne tam, kad atimtume iš jūsų darbą.
Tikrai ne.
Tai įrankis, o ne kažkoks baisus daiktas, galintis sprogti rankoje.
Nenoriu turėti ginklo.
Nenoriu, kad jis būtų mano namuose.
Padirbėsim, kad jums pavyktų atsikratyti reakcijos į...
Nenoriu pradėti kiekvienos darbo dienos
galvodama apie tai, ką vilkėsiu
ir kur turėsiu pasidėti ginklą.
Padės atsikratyti to jausmo.
- Ar mano pirštai teisingoje vietoje? - Taip, 100 %.
Bet užsirašiau į šį kursą,
nes noriu būti geriau pasiruošusi
apsaugoti savo vaikus.
Kas kas sako, kad tai prasta mintis.
Ką žmonės kalba?
Deja, atsakymo "užsidarykit ir viskas" nepakanka.
Sakot jiems, kad jie turėtų šaudyti?
Sakom jiems, kad jie turi teisę priešintis, teisę rinktis.
Nenoriu, kad ką nors vaikytumėtės mokykloje.
Noriu, kad paisytumėte nurodymų dėl užsirakinimo.
Darykite tai, ką reikia.
Bet būna akimirkų... tai labai asmeniška.
Turite tai nuspręsti patys,
tai tikrai ne visiems.
Bet jei taip nutiks, jei kada nors
(tikiuosi, kad niekada) atsidursite tokioje situacijoje, ką darysite?
Griūsite ant žemės ir apsimesite negyvais ar kovosite?
Labai noriu būti pradinių klasių mokytoja.
Labai myliu mažus vaikus ir mėgstu su jais dirbti.
Mėgstu leisti jiems reikštis ir juos mokyti,
kad jie gyvenime sulauktų sėkmės.
Bet tai bus sunku dėl šaudynių mokyklose.
Turėsiu išeiti mokymus, pasiruošti.
Jei būsiu mokytoja ir kuris nors vaikas bus sužeistas,
jausiuosi labai kalta, nors tai ir nebus mano kaltė.
Galvosiu: "Galėjau juos apsaugoti".
Jausčiau didelę kaltę.
Julie mokosi vidurinėje mokykloje.
MEDFORDAS, OREGONAS
Fotografuok.
Gerai.
Taip.
Charlie, bėk, kol neatėjo mano eilė.
Summer mokosi antroje vidurinės mokyklos klasėje.
Prieš dvi dienas lankiausi pas gydytoją.
Ji klausinėjo apie mokyklą.
Ir tiesiai paklausė, ar mokykloje jaučiuosi saugi.
Tiesą sakant, nežinau,
man tai buvo sunkus klausimas,
nes norėjau atsakyti "taip", bet paskui susimąsčiau:
"Ar tikrai ten jaučiuosi saugi?"
- Aš tikrai... - Mes nesame saugūs.
- Ne. - Nesaugūs.
Liūdna, kad ji apskritai turi to klausti.
Kodėl leidžiame, kad taip būtų?
Net Christopherio Clay atveju galvojau...
Jis jau turėjo problemų, nors ir nelabai daug.
- Jis turėjo... - Kas jis toks?
- Christopheris Clay, sargas. - A, taip.
Daugybę kartų esu pro jį praėjusi...
Tas sargas čia dirbo apie porą metų.
Ir staiga, likus savaitei iki mokslo metų pradžios, jis nusprendė:
"Šaudysiu mokykloje pirmąją mokslo metų dieną",
tai naujokų diena.
Jis pats pasidavė policijai.
Atlikę kratą jo namuose
pareigūnai rado daug ginklų ir šaudmenų,
taip pat mokyklos planą.
Žinojau apie šaudynes mokyklose,
bet nežiūrėjau į tai rimtai, kol...
Sužinojęs apie sargą pamaniau: "Velnias, tai vyksta ir čia".
Be to, tai buvo mokyklos darbuotojas,
ne šiaip įsibrovėlis, kurį mokykla galėtų įtarti,
ne pašalietis, atėjęs mūsų nuskriausti.
Tai buvo savas žmogus, turėjęs visų klasių raktus,
žinantis mokyklos išdėstymą ir mūsų pratybas.
Pamenu, skaičiau naujienas apie jį, nors stengiausi to nedaryti.
Jo vardas buvo... Ar galiu minėti jo vardą?
Liepos 20 d. įtariamasis atėjo į Medfordo policijos nuovadą
ir prisipažino, kad galvoja apie žmogžudystę
bei planuoja ją įvykdyti.
Policija atliko tyrimą
ir pranešė, kad jis turėjo ginklų, amunicijos, taktinės įrangos
ir užrašų apie planuojamas žudynes.
Ketvirtadienį jis pripažintas atsakingu, bet nepakaltinamu,
dėl antro laipsnio pasikėsinimo nužudyti.
Galėjo baigtis daug blogiau.
Ką būčiau dariusi, jei būtų atėjęs įsibrovėlis?
Gerai, dabar bus prisistatymas?
- Taip, prisistatykite. - Aš Ronas Havinearas,
Medfordo mokyklų apygardos Saugumo skyriaus direktorius.
Ronas vadovauja Medfordo mokyklų apygardos Saugumo skyriui.
Mokyklose matome visą incidentų spektrą.
Daugelis jų yra žemo ar vidutinio lygio.
Bet mūsų apygardoje vos neįvyko labai rimtas nusikaltimas.
Mokyklos darbuotojas
planavo didelio masto moksleivių ir mokyklos darbuotojų žudynes,
ir vos šio plano neįvykdė.
Jis turėjo prieigą prie mokyklos, turėjo jos raktus.
Labai nesiplečiant,
jis atliko konkrečius veiksmus žiauriam nusikaltimui įvykdyti.
Jis konstravo ginklą.
Tai sukrėtė bendruomenę, saugumo srityje dirbantys žmonės
aiškiai suvokė, kad toks dalykas
gali nutikti ir čia.
Turime būti tam pasiruošę. Aplaidumas gali pražudyti.
Didelio aukų skaičiaus pratybų metu
atkuriamos masinės šaudynės.
Šios pratybos rengiamos mokyklose ir bendruomenėse
siekiant pasiruošti galimoms masinėms šaudynėms.
Pirmosios pagalbos teikėjai, mokytojai ir kai kurie moksleiviai
šiose pratybose atlieka aktyvius vaidmenis.
Medfordo mokyklų apygarda bendradarbiauja
su keletu Slėnio agentūrų šią savaitę rengiamose saugumo pratybose.
Čia, Oukdeilo vidurinėje mokykloje, didelio masto šaudynių pratybose
dalyvauja šimtai žmonių,
savanoriai vaidina tėvus ir moksleivius,
lyg viskas būtų tikra.
Šalyje yra įvykę šimtai šaudynių mokyklose.
Šiemet jų buvo daugiau nei 20.
Tik per plauką jos neįvyko ir mūsų apygardoje.
Klausimas ne ar, o kada jos įvyks,
ir kokiu mastu.
Keturi ginkluoti užpuolikai peršoks per tvorą
ir pateks į pastatą pro čia.
Du užpuolikai eis šiuo koridoriumi.
Vienas eis čia, pasuks į dešinę
ir iškart pradės šaudyti į aukas šioje zonoje.
Pasitelkiame savo resursus apygardos ir miesto mastu,
savo pirmosios pagalbos teikėjus, ligonines.
Kitas lips laiptais į viršų.
Jis eis į šią pastato dalį
ir šaudys į pirmosios pagalbos teikėjus jiems priartėjus prie pastato.
Kiek žuvusiųjų norite kiekvienoje zonoje?
Jei galima, po penkis kiekvienoje zonoje.
Tai darbo ir pasiruošimo, trukusio nuo 6 iki 12 mėnesių, kulminacija.
Ar turite kūnų?
Tą rytą atliksime paskutinius darbus.
Po kariuomenės pradėjau dirbti švietimo srityje,
nes norėjau ir toliau dirbti darbą, pasižymintį aukštesniu tikslu.
Kai išmoksti tokius dalykus pastebėti,
jų nematyti tampa neįmanoma.
Labas rytas visiems.
Matau, kad kai kurie esate įsitempę.
Suprantu. Aš Bretas Championas.
Didžiuojuosi būdamas Medfordo mokyklų apygardos viršininku.
Ačiū, kad skyrėte laiko šioms pratyboms.
Žinome, kad norint viską padaryti gerai, reikia pasipraktikuoti.
Pradėję kalbėti apie tokius dalykus kaip ginkluoti užpuolikai,
imsime jausti tas emocijas.
Tai žmonėms kelia nerimą.
Ne tik buvimas minioje,
bet ir dalyvavimas savo baisiausiame košmare.
Kaip jausitės tokio masinio įvykio metu? Ką matysite, girdėsite, užuosite?
Visa tai svarbu.
Tiesa ta, kad kai kuriuos iš mūsų visa tai labai išgąsdins
ir jie turės pasitraukti.
Noriu jus užtikrinti,
kad nieko tokio, jei teks pasitraukti.
Tiesiog pasitraukite.
Septintą valandą ateikit į sporto salę. Bus muzikos,
bus spurgų, pirktų už 500 dolerių.
Suvalgysiu jų už 600 dolerių.
Jei nežinote savo vaidmens, žiūrėkit į tuos didelius plakatus.
Ten surašyta, ką turite daryti.
Raskit savo stalą. Mes lipsim ant stogo.
Neišeikit, jei dar turite klausimų.
Layla, tau nieko nenutiks.
Dalyvauti tokiame renginyje yra unikali gyvenimo patirtis.
Kaip tu sužeistas?
Peršauta viršutinė krūtinės ląstos dalis.
- Kiek bus šaudytojų? - Keturi.
Bet nebėk jiems skersai kelio.
O jei bėgsiu?
- Nebėgsi. - Gerai.
Ačiū.
Prisimink, kad tai tik pratybos.
Tai darom tam, kad smegenys tai įsisavintų
ir suprastume, kaip elgtumėmės tokioje situacijoje.
- Keturi šaudytojai. - Susitvarkysi.
LONG AILENDAS, NIUJORKAS
Pasakysiu atvirai: šios pratybos pavyks tik tuo atveju,
jei vaidinsite savo vaidmenį.
Turite vaidinti savo vaidmenį.
Jei liepsiu sėdėti ir šaukti: "Noriu pas mamą",
turite šaukti "Noriu pas mamą".
Jei liepsiu šaukti: "Nenoriu mirti, padėkit man",
"Neleiskit man mirti, kodėl man nepadedat?",
tą ir turėsit daryti.
Tai įvyks rugpjūčio 19 d.
Štai čia, gatvėje, bus pašauta daug žmonių.
50 iš jūsų bus pašauti ir gulės ant žemės.
Bus vaikų, kurie vaidins mirusius,
tai matyti jums bus sunku.
Bus ir žaizdų. Čia pamatysite daug ko.
Tai gali šiek tiek sutrikdyti.
Emmai tai labai patinka, Lainey irgi patinka.
Bet mes visi skirtingi.
Bet garsai...
Leisiu Kim apibūdinti tuos garsus,
nes, deja, pats jau esu prie jų pripratęs.
Bet tai sunkiausia pratybų dalis.
Viena, kam negaliu jūsų paruošti,
tai klyksmai, kuriuos girdėsite.
Sunkioji dalis yra ne žaizdos, ne kraujas,
nes žinosite, kad jie netikri.
Bet triukšmas kai kuriems gali sukelti galvos skausmą...
žmonės jį girdi.
Labai svarbu, kad tai žinotumėt prieš prasidedant pratyboms.
Gerai.
Tėvai, esate laukiami ir jūs.
Bus stebėjimo zona, kurioje galėsite sėdėti.
Nemeluosiu: buvo tėvų, kurie čia sėdėjo ir verkė. Tai tikroviška.
Bet per daug neišsigąskit.
Visi, dalyvavę šiose prašybose, puikiai praleido laiką.
Juokausite prieš tai ir po to.
Bet vykstant pratyboms turėsite vaidinti savo vaidmenį.
Tai bus šaudynių vaidinimas.
Savanoriai bus nugrimuoti taip,
kad atrodytų kaip peršauti.
Visi vaidinsime skirtingus vaidmenis:
vienas rėks, kitas už kažko laikysis.
Mano sesuo jau yra tai dariusi,
kai jai buvo 16 ar 17 metų.
Ji sakė, kad tai buvo...
Kai kuriuos tai sutraumavo.
Taip gali nutikti. Deja, tokie įvykiai dabar vyksta nuolat,
gerokai per dažnai.
O jūs esate svarbiausi žmonės, galintys padėti tai sustabdyti.
Taip, manau, kad gali būti baisoka.
Beprotiška, kad turime to mokytis būdami tokio amžiaus,
tik todėl, kad yra tikimybė, jog tai gali įvykti.
Turite draugų socialiniuose tinkluose. Skaitykite, ką jie rašo.
Jei pasirodys, kad jie kalba keistai, kam nors pasakykite.
Tai bus tikro įvykio simuliacija.
Bet manau, kad man tai bus
labai naudinga.
Manau, kad manęs tai neišgąsdins.
Nesinori taip sakyti, nes tai bus labai dramatiška.
Tai labai svarbu, bet...
jei atvirai, aš...
manau, kad viskas vyks, kaip įsivaizduoju,
nes esu tam gerai pasiruošusi.
Nuolat dėl to nerimauju.
Noriu lankyti mokyklą ir studijuoti gamtos mokslus.
Noriu mokytis dailės ir muzikos.
Nenoriu nerimauti ir tada, kai esu ne mokykloje.
Noriu eiti į Sephora išbandyti makiažo priemonių
ir smagiai leisti laiką su draugais.
Noriu visur jaustis saugi,
nes dabar nuolat jaučiu nerimą.
Kuprinėje turiu maišelį, pilną daiktų.
Neliečiu jo, nes jame yra daiktų, kurie man praverstų,
jei mokykloje įvyktų... praverstų mano klasei ir aplinkiniams.
Todėl šiuo metu daugiau nieko negaliu padaryti,
tik saugotis pati ir saugoti žmones, kurie...
gali būti šalia, kai tai įvyks.
- Tai siaubinga. - Taip.
- Nežinojau to. - Aš tau nesakiau.
Nenorėjau niekam sakyti,
- nes nenorėjau nieko jaudinti. - Taip.
Galvojau: jei tai įvyks,
turėsiu tai, kas galbūt padės kitiems žmonėms.
O jei tai neįvyks,
mano kuprinė tiesiog bus kiek sunkesnė.
Tai baisu.
Kasdien eidamas į mokyklą noriu jaustis saugus.
Nes bet kurią dieną gali įvykti bet kas.
Man svarbus jų išsilavinimas,
bet dar svarbesnis jų saugumas.
Pamenat mane?
Anksčiau pristatėme pasauliui savo neperšaunamų kuprinių
privalumus jas apšaudydami.
Bet galbūt dar nežinote visų
puikių mūsų Guard Dog Security ProShield kuprinių savybių.
2022 m. Kongresas skyrė daugiau kaip 1 mlrd. dolerių mokyklų apsaugai.
Atsirado nauja pramonės šaka, siūlanti technologiją,
mokymo programas ir produktus.
Šiandien pasiruošimo šaudynėms pramonė viršija 3 mlrd. dolerių.
- Kai būsite pasiruošęs. - Taip, tik pasikartosiu.
Gerai.
Pristatome Revolution Shield,
nešiojamą stalą pakeliamu viršumi, galintį atlikti skydo funkciją.
Čia - Nightlock užrakinimo sistema.
Aš Joe Tayloras iš Nightlock, vienas iš išradėjų.
Turiu brolį dvynį.
Sukūrėme ASR įspėjimo sistemas, tai iš esmės yra panikos signalas.
Aptiktas žmogus su šaunamuoju ginklu.
Iškart įjungiame gyvą vaizdą.
Pakeliamas stalviršis. Į šį stalą buvo šauta.
Nereikia pirkti naujų kamerų.
Galime prisijungti prie tų, kurias jau turite.
Lockdown 1 - pati populiariausia versija.
Ji tinka bet kokioms durims.
Garso signalai ir blyksniai...
jie dabar veikia visoje organizacijoje.
Jis juda, yra rankenos,
todėl jei reikia, galima judėti kartu su visu stalu.
Kai įvyko Sandy Hook tragedija,
mums ėmė skambinti mokytojai ir mokyklos.
Kai įvyko Sandy Hook tragedija ir supratome, kad vaikai pavojuje,
pagalvojome: "turite puikią technologiją".
Dabar ją naudoja 4 000 mokyklų visoje šalyje.
Per pastatuosius keletą metų išleista šimtai tūkstančių dolerių,
bet mirčių vis daugėja.
Deja, yra daug įmonių,
kuriančių programėles ir panašius dalykus.
Bet ar tai tikrai gerai apgalvota?
Man tereikia nukabinti jį nuo sienos.
Iš tiesų tai viso dydžio,
ypatingai lengvas neperšaunamas skydas.
Čia mano mažoji mergytė. Todėl ir darau tai, ką darau.
Galime atspausdinti bet kokią nuotrauką ir paversti ją pakabinamu meno kūriniu,
kuris kartu yra ir skydas.
Prieš ketvierius metus, kai to ėmiausi. ši pramonė neegzistavo.
Kas mėnesį darbo apimtys išauga keturis kartus.
Ši riedlentė yra geresnė nei bet kuri kita rinkoje.
Bet ji yra ir skydas savigynai. Arba vaikams...
Kaskart įvykus šaudynėms
užsakymų padaugėja.
Kaskart, įvykus tragedijai, mano šeimai tai ekonomiškai naudinga.
Siekiau ne to.
Kai šis filmas bus rodomas, mūsų įmonės vertė gali siekti 300 milijonų dol.
Neperšaunama mokyklinė kuprinė vaikui.
Įmonės visoje šalyje teigia galinčios tai užtikrinti.
Bet ar tai iš tiesų apsaugo vaikus,
ar įmonės tiesiog pelnosi iš tėvų baimių?
Akys ir ausys.
Tai paprastas stiklas ir 9 mm pistoletas.
Kas nutiktų, jei kas nors ateitų į jūsų mokyklą?
Įkiši ranką ir atrakini duris. Tai nesaugu.
Vos vienas smūgis ir vienas šūvis 9 mm pistoletu.
Jei įmonė teigia,
kad išspręs visas jūsų problemas ir išgelbės gyvybes,
niekada su ja nedirbkite.
Ji jums meluoja.
Taigi, 16 šūvių, ir imu smūgiuoti.
Mūsų įmonė, Armoured One, per savaitę parduoda apie 2 500 langų,
kurie įrengiami visose JAV.
Įsivaizduokite, jei Uvalde pirmuosius šimtą šūvių
jis būtų iššovęs ne klasėje,
šimtą šūvių per pirmąją minutę,
bet į duris ir stiklą,
ir vaikai būtų galėję pasislėpti arba pabėgti?
Mano tikslas nėra sakyti:
"Noriu, kad pirktumėte mano plėvelę, mano stiklą".
Man visiškai... Atleiskit, pastoriau,
nusišvilpt, ar pirksite, ar ne.
Man nerūpi. Turite pasirūpinti visapuse apsauga.
Jums reikia mėlynų šviesų, užrakinimo sistemų, apsaugos pareigūnų.
Reikia taikyti įvairias priemones,
kad veikdami drauge išgelbėtumėte gyvybes.
Dar kartą.
Taigi, 20, 22?
Ar kas nors skaičiavo? 23?
Nemanau, kad esate čia atsitiktinai.
Atėjote čia turėdami tikslą.
Tai padarys ne valdžia ar prezidentas.
Tai padarys ne Kongresas, ne Senatas ir ne jūsų gubernatorius.
Tai padarysite jūs.
Nesvarbu, ar atstovaujate įmonę,
ar esate politikas, dirbate mokykloje ar esate apsaugos darbuotojas,
šį darbą dirbate ne šiaip sau
ir galite padaryti didelę įtaką šiai situacijai.
Galite padėti nutraukti šaudynes.
NEPERŠAUNAMOS SLĖPTUVĖS KLASĖSE
MEDFORDAS, OREGONAS
- Labas. - Gerai, tave atleis.
Žmogau.
Atleisiu tave.
Tada nekviesiu tavęs vakarienės.
Jis būtų nukritęs prieš 25 mintutes.
- Nori būti nušautas? - Nusiimu jį per 12 sekundžių.
- Nori būti princesė? - Kur eisim?
- Noriu eiti į Applebee's. - Ne.
- Už tave mokėsiu aš. - Maniau, kad Applebee's...
Matai pelenus?
Reiškia, netoliese yra gaisras.
Fotografuosimės bendrai nuotraukai.
Galiu gauti bučkį?
Pasimatysim vėliau. Aš palauksiu. Gerai?
Pinigai!
Nekantravau tau papasakoti.
Šiandien buvo aukų repeticija.
Mokykloje bus keturi ginkluoti užpuolikai.
- Keturi? - Keturi.
- Visa grupė? - Ne grupė.
Atrodo, jie visi įeis pro skirtingas duris.
Du viršuje ir du apačioje.
Oho.
O vienas iš užpuolikų,
trečiasis,
užlips į viršų prie pat mūsų klasės.
Taip.
Vienas jų nušaus policijos pareigūną,
o kitas bus nušautas pareigūno.
- O dar vienas nusižudys. - Jėzau.
Ir aš taip reagavau: "Kas per..."
Keturi - beprotiška.
Sakė, kad gali būti, jog pamatysiu
lavoną
ir pačias šaudynes.
Tai tu būsi klasėje viršuje
ir kažkas pro ją prabėgs?
Nežinau.
Dėl to jaučiuosi sutrikusi,
ne sutrikusi, o susijaudinusi. - Taip.
Tu jau pasiruošei. Viskas turėtų būti gerai.
Papasakoti apie futbolą?
Ne, nes per pastarąsias porą dienų
- Tik apie tai ir klausiausi. - Kodėl?
Labai džiaugiuosi, kad tai darome.
Vis galvodavau apie masines šaudynes Las Vegase,
apie tą pagyvenusį vyrą kantri muzikos koncerte.
Nuolat apie tai galvoju.
Būsiu susijaudinusi.
Atrodys, kad tai tikra.
Bet tai netikra, žinau, kad netikra.
Ir žinau, kad pabaiga bus gera,
viskas baigsis gerai.
Šie produktai - tai mūsų priklijuojamos žaizdos.
Jos naudojamos masinių ir kitokių šaudynių pratybose
šautinėms žaizdoms imituoti.
Jas galima nuplėšti
ir priklijuoti aktoriui,
siekiant imituoti sužeidimą vaidinant tam tikrą scenarijų.
Po šaudynių Columbine mokykloje buvo labai susirūpinta
dėl civilinės reagavimo į ekstremalias situacijas sistemos mokyklose,
smurto darbo vietoje.
Suvokta, kad pasiruošimas galėtų būti geresnis.
Čia mūsų žaizdos dėžutėje.
Šautinė žaizda kiaurai per kaklą.
Čia - pilvas su keletu šautinių žaizdų.
Realistiškai atrodančios žaizdos
gali padėti sumažinti psichologinę traumą
jas pamačius pirmą kartą.
Varpos ir sėklidžių sužaidimai nepavojingi gyvybei.
Pavojinga ši žaizda, kur kulka pataikė į šlaunį, kur yra šlaunies arterija.
Lankėmės bibliotekose, mokyklose,
vasaros stovyklose.
Viena iš blogiausių dienų buvo...
Į vieną mokyklą kartu vyko mano dukra,
ji buvo viena iš aktorių.
Tai buvo pirmas kartas, kai jis pas mus vaidino inscenizacijoje.
Ji ėmė siaubingai klykti:
"Tėveli, tėveli!"
Ir tai... tai buvo labai skaudu.
Visuomenė pasikeitė, ir...
kuriame naujus, kitokius produktus, kurie gali būti...
Tai psichologiškai sunku,
nes reikia kurti vaikų žaizdas -
to imsimės artimiausioje ateityje.
Visi klausotės?
Teko atlikti pirmąją užsirakinimo praktiką su lopšelinukais.
Puiku. Visi giliai įkvėpkit.
Puiku. Sėdėkit, nesikelkit, gerai?
Taigi...
pradėsim daryti štai ką.
Tai skirta mums apsaugoti.
- Kad visi būtume saugūs. - Gerai.
Turėsim slaptažodį.
- Žinot, ką tai reiškia? - Ne.
Gerai, paaiškinsiu.
Slaptažodis bus mūsų saugusis žodis,
arba frazė, kaip sakinys.
Kai jį ištarsiu... Turi atidžiai klausytis, mažuti.
Gerai?
Kai jį ištarsiu,
eisim slėptis į vieną klasės vietą, gerai?
Dažnai jo nevartosim, bet kai tik jį ištarsiu,
žinokit, kad tai svarbu.
Kad visi galėtume saugiai grįžti namo.
- Gerai? - Gerai.
Kai pratybose dalyvauja vaikai, mano nuomone,
nereikia vartoti frazės "ginkluotas užpuolikas ".
Turiu 2,5 metų dukterį ir nenoriu, kad ji žinotų tuos žodžius.
Nenoriu, kad ji dalyvautų programoje, o grįžusi vakare sakytų:
"Tėveli, kažkas su šautuvu bandė mane nušauti".
Ką maži vaikai žino?
Todėl pasakiau: "Vaikai, šiandien įsivaizduosim,
kad už mūsų klasės durų yra didelis, alkanas dinozauras.
Juk nenorim, kad jis čia įeitų, ar ne?"
"Ne, pone Andy, aišku, kad nenorim, jog čia įeitų dinozauras."
Todėl paklausiau: "Vaikai, ką turėtume daryti?"
"Uždaryti duris!"
"Gerai, uždarysim duris. Manot, kad turėčiau jas užrakinti?"
"Taip, pone Andy, užrakinkit."
"Gerai, bet kas bus, jei tas dinozauras išmoks jas atrakinti?"
"Vaje, pone Andy, užstumkit duris knygų spinta."
"Kaip manot, ar dinozauras mus pamatytų pro klasės langus?"
"Pone Andy, uždenkit langus!"
"Gerai, padėkit man uždengti langus.
Turbūt reikėtų išjungti šviesas
ir būti tyliai, kad dinozauras mūsų nepamatytų ir neišgirstų, ar ne?"
"Taip, teisingai."
88 Tactical yra šaudymo ir treniruočių centras Nebraskoje.
Gerai.
Raskit išėjimą!
Visai smagu, vaikams tai patinka.
Bet aš vaidinu tikrą žudiką.
Tai pleumatinis ginklas. Jis šaudo tik akims nepavojingą lazerio spindulį.
Nešiojuosi jį, kad jie galėtų
įsivaizduoti, kad jį juos šaudoma.
Kad jie dar labiau įsijaustų, po kelių šūvių
naudoju šitą. Tai elektrošoko peilis.
Jis padeda pakelti adrenalino lygį ir yra nepavojingas,
bet atrodo labai pavojingai.
Raskit išėjimą!
Naudojant elektrošoko peilį jie bėga greičiau.
Visą praeitą savaitę mokiau elitines SWAT komandas artimo nuotolio kovos.
Kitą savaitę galbūt būsiu ypatingų operacijų komandos narys.
Tai smagus mano darbo aspektas. Niekada nežinau, kas bus rytoj.
Mokau ir spec. pajėgų karius, ir moksleivių mamas.
Raskit išėjimą!
Kiek žmonių prireikus ką nors padaryti
jautėsi labai susijaudinę?
Taigi, esate patyrę būseną,
kai kūnas renkasi, kovoti ar bėgti.
Tai reakcija į grėsmę ar baimę:
kūne ima gamintis chemikalai ar hormonai,
dėl kurių tampame stipresni ir greitesni.
Esu keliavęs po pasaulį vykdydamas antiteroristines operacijas.
Žmonės nesuvokia, kad eilinis žmogus,
vidutinis, eilinis šios planetos gyventojas,
yra linkęs į smurtą, prietaringas ir laukinis.
Bet žmonės mano: "Man nereikia griebtis smurto".
Kodėl manai, kad esi geresnis už visa kita gamtoje?
Ateina žmogus su ginklu ir įeina į tavo klasę.
Griebi už čia ir patrauki jo ranką į save...
Reikia sugriebti už čia ir čia.
Tada stipriai laikyti ir šauktis pagalbos.
Kviesk pagalbą. Kviesk pagalbą.
Gerai, visi kiti, prieikit. Imk...
- Padėkit man. - Migueli.
Jei kyla abejonių, linkstu vadovautis realybe.
Kaip paruoši vaiką realybei, jei bijai jam ją parodyti?
Labai gerai.
Šiek tiek viską pritaikau pagal amžiaus grupę.
Aš racionalus žmogus.
Į tai tikrai reikia atsižvelgti.
Kita vertus, jei juos pernelyg nuo to saugosi,
kaip jie galės pasiruošti tokiam įvykiui?
Tęsk, kol jis pargrius.
Štai, puiku.
Šaunuoliai.
Kaip manote, ar tai, kad padaugėjo masinių šaudynių,
susiję su ginklais?
Tikrai nesusiję su tuo, kiek žmonės turi ginklų.
Praeityje ginklų prieinamumas buvo dar didesnis.
Tai nieko nepakeitė.
Įrankis, pusiau automatinis šautuvas, kurio žmonės taip bijo,
egzistuoja jau 100 metų.
Priežastis - tikrai ne įrankis.
Kas tikrai pasikeitė, tai žmogus.
Svarbiausias aspektas - šeimos struktūra,
trūksta gentinio mąstymo, nebevertinama bendruomenė,
nes žmonės tapo narciziški
ir mano, kad yra pasaulio centras,
kad už bet ką turi gauti apdovanojimą.
Jie yra patys svarbiausi.
Nemanau, kad daugeliui suaugusiųjų
rūpi mūsų nuomonė.
Patiriame tai kiekvieną dieną.
Bijome
eiti į mokyklą,
nes galime būti nušauti, prarasti draugą ar mokytoją.
O daug žmonių
labiau rūpi jų pačių teisės:
"Noriu galimybės turėti ginklą,
todėl man nerūpi, jei klasėje jus nušaus."
Tai nuvilia,
nes jiems labiau rūpi jie patys
nei visi moksleiviai Amerikoje.
Ypač kai tai yra pagrindinė vaikų mirčių priežastis šioje šalyje. Tai beprotiška.
Taip neturėtų būti.
Niekur kitur pasaulyje taip nėra.
Pamenu, girdėjau tokią statistiką.
- Pamaniau: "Oho." - Nuostabu.
Manęs tai net nenustebino.
"Anksčiau ar vėliau taip nutiks, ką padarysi."
Taigi...
EDGE yra vaizdo žaidimų platforma,
kurią užsakė Saugumo departamentas.
Žaidėjai vaidina įvairius vaidmenis mokyklos šaudynėse.
Traukitės man iš kelio!
Nedelsiant pradedamas užsirakinimas. Nedelsiant pradedamas užsirakinimas.
Kūnas negali daryti to, apie ką protas nėra pagalvojęs.
Kalbame apie pasirengimą, bet šis posakis,
kad kūnas negali daryti to, apie ką protas nėra pagalvojęs...
Negalvoji apie tai, kas gali nutikti.
Kai tai iš tiesų įvyks,
reaguosi ne taip, kaip tikiesi.
Komercinių vaizdo žaidimų pasaulyje
tai vadiname smėlio dėžės žaidimais.
Turbūt visi žinote Grand Theft Auto.
Tai žaidimas su daugeliu žaidėjų ir scenarijų.
Bet aš čia ne tam, kad mokyčiau jus, ką daryti jūsų mokykloje.
Kaip instruktorė, noriu jums pristatyti
kokį nors tragišką įvykį,
kuris jus priverstų mąstyti ir reaguoti.
Jei padarysime klaidų, geriau jų padaryti čia.
Yra sporto žaidimų, komercinių žaidimų ir pirmojo asmens šaudyklių.
Tas pats ir pas mus.
Pradėjome nuo kariuomenės.
Persikėlus į mokyklą tapo aišku,
kad mokyklos mokytojai ir darbuotojai
bus pirmosios pagalbos teikėjai.
Atminkite: jei kas nutiks, noriu, kad elgtumėtės kaip realybėje.
Pradėkim.
Gerai. Kaip sekasi, Martinezai?
Kaip tu, drauguži?
Einu pasivaikščioti.
Kur kava?
- Nežinau, einam paieškoti. - Gerai.
- Girdi mane? - Taip, ko nori?
- Noriu pasikalbėti. - Baik.
Mačiau tave su Jonny.
Baik, nematei.
Mačiau. Na, gerai,
Billy sakė, kad matė tave su Johnny.
Dink man iš akių.
Tu manęs nevertas. Niekada nebuvai manęs vertas.
Gal tikrai geriau būčiau buvusi su juo.
Tikrai? Gal geriau nebūtum su niekuo.
Baik.
Ne, palauk. Ką?
Ei!
Jis turi ginklą.
Tas vaikis turi ginklą.
Ar girdite garsiai kalbančius žmones?
Ei, jis turi ginklą!
Kur eini?
O, ne!
911 skambutis neveikia.
Kur bėgat? Jau išsigandot?
Kas nors padėkit man!
Ši diskusija vyksta nuolat. Vaizdo žaidimai yra įtraukūs.
Kada ši įtrauki patirtis
ima neigiamai veikti žaidėjų protą?
Kita vertus,
įtrauki patirtis suteikia galimybę
pasitelkti protą taip, kaip galbūt anksčiau nebūtume galėję.
Kaip galėjo baigtis ši situacija:
du paaugliai koridoriuje ginčijasi apie vaikiną?
Ar tikėjotės, kad jis išsitrauks ginklą?
- Ne. - Gerai.
Kokia buvo pirmoji jūsų reakcija?
Suvaidinkime tą situaciją.
Neturiu ginklo, neturiu elektrošoko, neturiu dujų balionėlio. Ką daryti?
Pasikalbėkim.
Dabar žinome, kaip tai vyksta. Kas galėjo nutikti?
Reikia su tais vaikais užmegzti ryšį.
Prisimenate Tiffany, prisimenate Jordaną.
Kai situacija įkaista,
atsistokit prieš juos ir sakykit:
"Ei, liaukitės. Užteks."
Kai su vaikais kalbu griežtai, nors mano balsas ir spigus,
bet vis tiek su jais kalbu, jie liaujasi. Tai buvo situacija...
Man tai ne problema. Taip elgiuosi kasdien.
Bet tai sumažina įtampą.
Man tai ne problema. Noriu pasakyti,
jei vidurinės mokyklos moksleivis išsitraukia ginklą, kaip rodėte,
negaliu... mano žodžiai prieš...
- Ką dar galite padaryti? - Nežinau.
- Ar turite peilį? - Ne.
- Ar turite lazdą? - Ne.
- Ar turite laužtuvą? - Ne.
Taigi, turite tik...
- Savo žodžius. - Savo galimybę komunikuoti.
O kaip jūsų santykis su vaiku?
Tiesiog nemėgstu ginklų.
Taip, tai pati blogiausia situacija.
Esu lankiusis vietose, kur atsakymas būtų buvęs:
"Apginkluokim mokytoją".
Esu dariusi tai tik kartą, kaip eksperimentą.
Leidome tiesiog šaudyti į įtariamąjį.
Bet mokytojas nepataikė,
pastebėjome tai vėliau, peržiūrėdami vaizdo įrašą.
Kulka išlėkė pro langą, per vidinį kiemą,
įlėkė pro kitą langą ir nužudė ten buvusį vaiką.
Pamaniau:
"Paimsiu ginklą. Šią istoriją papasakosiu vėliau."
O! Velnias! Nekenčiu tokių.
Tikrai. Nekenčiu jų.
Atsiprašau, man daužosi širdis.
Jums puikiai seksis...
Jums pavyks. Jums pavyks.
Jums pavyks.
Viskas gerai, jums pavyks.
Minutėlei paimsiu.
Ne, niekas neverkė.
Daugiau kaip 40 mokytojų dalyvauja 6 sav. trukmės Mokytojų akademijos mokymuose.
Šiandien mokytojai
naudoja labai realistišką šaudynių simuliatorių.
Jame matomi aktoriai, vaidinantys moksleivius ir užpuolikus.
Lengva pamiršti, kad tai netikra.
Ar galime veikti kartu?
Taip, čia ne Čarlio angelai.
- Ne Čarlio angelai. - Ne Čarlio angelai.
- Pasigirdo šūviai. - Visiems ekipažams: pasigirdo šuviai.
Pasigirdo šūviai.
Nesilaikykit už rankų.
Atminkit: čia ne Čarlio angelai.
Nepamirškit, kad reikia stebėti platų vaizdą aplinkui.
Apsidairykit.
Apsidairykit. Dairykitės.
Ei! Stok!
- Jie ten. - Šaudo, šaudo.
Nusitaikykit.
Simuliatorius buvo labai tikroviškas.
Iš ten išėjus mano širdies ritmas buvo 133, nejuokauju.
Štai ten!
Ant žemės!
Kalis kartus suvaidinau tai mintyse,
kaip pasukus už kampo jį nušauti ir neutralizuoti.
Jis mums sakė: "Apie nieką negalvokit.
Reikia galvoti tik apie šią akimirką,
kur esate ir ką darysite".
Jis liepė giliai įkvėpti ir iškvėpti.
Ir tarė: "Gerai, pirmyn".
Oi! Padėkit mums! Jie eina į biblioteką!
Stok! Ant žemės!
Susitelkite į paskutinę vietą, kur...
Štai. Gerai, apsidairykit visur kitur.
Kas ten?
Pirmyn.
Likit ten.
Štai ten. Kas čia buvo?
Susiglauskim nugaromis. Eikš. Taip.
Kai vaidinome scenarijų,
tai buvo paprasčiausia šaudymo praktika
per visą dieną.
Aš per daug mąstau.
Bet jei man būnant klasėje reikėtų užsirakinti,
ir žinočiau, kad, jei tas žmogus duris rakina ne raktu,
patekęs į klasę jis gali užpulti mano vaikus,
tai būtų visai kas kita.
Gerai.
Ką manot?
Aš ne...
Maniau, kad jaudinsiuosi, kai reikės šauti į žmogų.
Nesijaudinu, kad reikėjo nušauti žmogų...
atsiprašau... jei tai padės apsaugoti mano vaikus.
Na, štai.
Turite būti motina višta.
Šiandien Medfordo mokyklų apygardoje vyko pratybos, dalyvavo daug agentūrų.
...daug aukų...
...daugelio aukų pratybos...
...didelės apimties šaudynių pratybos.
...didžiausios tokio tipo pratybos.
Bendruomenės nariai nuo 12 metų...
Akis į akį su suvaidintu ginkluotu užpuoliku.
Šios pratybos buvo planuojamos ne vieną mėnesį.
MASINIŲ ŠAUDYNIŲ PRATYBOS
- Labas rytas. - Labas rytas.
O Dieve!
Iš pradžių jie gerai nesusimaišė.
Gerai išmaišyk.
Matai, kaip gražiai paraudo?
Šįryt vos išlipęs iš lovos pirmiausia pagalvojau,
kad žmonės Uvalde
būtų daug atidavę už galimybę likus metams, šešiems mėnesiams
ar savaitei iki tragedijos
išeiti tokius mokymus.
Jie būtų bet ką atidavę už tokią galimybę.
Todėl noriu, kad akimirką
prisimintume tragedijas, dėl kurių dabar esame čia.
Daug ko negalime kontroliuoti,
bet galime pasiruošti,
jei įvyktų nelaimė.
Galvojame ir meldžiamės už tuos, kurie tai patyrė iš tiesų.
Todėl šios galimybės nešvaistysime.
...tualetai.
Visiems ačiū už šią dieną.
Gerai.
- Mikrofono patikrinimas. - Tikrinu, tikrinu.
Mikrofono patikrinimas.
Visi pasiruošę?
Kaip ir kalbėjom: garsiai rėkite, verkite: noriu pas mamą!
Noriu pas tėtį!
Šaukite: "Kur mano brolis? Kur mano sesuo?"
"Kodėl man nepadedat?" "Padėkit man!"
"Nenoriu mirti!"
Nebūkit malonūs paramedikams!
- Žinot, kur eiti, ar ne? - Žinom.
Jau metas.
- Jei nesimato, mes visi šypsomės. - Taip, maždaug. Atidaryta.
Gerai, pirmyn.
Padėkit! Prašau!
Prašau, padėkit man. Prašau!
911, kas nutiko?
Sveiki, čia Chipas. Žiūriu į softbolo aikštelę.
Ką tik prabėgo kažkoks vyras, girdėjau du sprogimus,
o kažkoks vyras su šautuvu nušovė daug vaikų.
Jie visi ten guli.
PIRMYN, KOVOKIT, LAIMĖKIT
Prašau, padėkit man.
Nenoriu mirti!
Pranešėme 911 pagalbos centrui.
Jau atvyksta policijos pareigūnai.
Mokytojai, užsirakinkit klasėse,
nes yra grėsmė.
Pranešėme skubaus reagavimo komandai.
Pranešėme 911 pagalbos centrui.
Jau atvyksta policijos pareigūnai.
Trumpam susirinkm čia.
Mes...
Galim rasti tuščią klasę.
Nežinau, kas šiuo metu vyksta koridoriuje.
Matau, kad aukšte po mumis
yra sužeistų žmonių.
Kol kas nematau, kad kas nors būtų nutikę antrajame aukšte.
Bet turim pradėti galvoti, ką darysim,
nes kilo gaisras ir ugnis artėja prie mūsų klasės,
jau užuodžiam dūmus.
Manau, turim eiti.
Bėgsim, gerai?
Pasirūpinsiu, kad visi būtumėt kartu.
Pamenat, kur bėgti?
- Taip. - Gerai, bėgsim į kairę.
...pagalbos centrui.
Jau atvyksta policijos pareigūnai.
Greit iškišiu galvą.
...nes yra grėsmė.
Grįžkit.
Ugnis per daug kaitri. Negalim ilgiau čia likti.
Turim bėgti, kad ir kas nutiktų.
Bėkit zigzagu.
Pasiruošę bėgti?
Bėgam, bėgam, bėgam! Čia, pirmyn.
Paskui mane, čia.
Jei pamatysit policiją, pakelkit rankas.
Čia vis dar yra ginkluotas užpuolikas.
Nesuprantu mentaliteto žmogaus,
kuris nusprendžia surengti šaudynes mokykloje.
Dažniausiai
taip jie bando pasijusti matomi,
pajusti, kad turi įtakos pasauliui,
kad ir neigiamos, bet įtakos.
Jei galėtume juos visus surinkti,
apkabinti, sudainuoti Kumbaya,
įtikinti, kad jie svarbūs,
kad kažkam rūpi...
Bet tai labai sunku.
Turiu 200 vaikų.
Tai labai sunku.
Aš pavargusi, jie pavargę.
Diena buvo ilga.
Aš užsipuolu juos, jie užsipuola mane.
Ir esu tikra, kad moksleiviai iš mano pamokų išeina
manydami, jog...
nesu suaugęs žmogus, kuriam jie rūpi.
Ir tai sunku.
Bet aš tik eilinis žmogus.
Kasdien einu į darbą, bandau išgyventi...
Norėčiau sugebėti užmegzti tvirtesnį ryšį,
bet tiesiog darau, ką galiu, kad padėčiau sau
ir padėčiau kiek galima daugiau jų.
Šįryt 9:02 val.
mūsų dispečerinė sulaukė signalo apie aktyvintą pavojaus signalą
Oukdeilo vidurinėje mokykloje.
Netrukus po to
sulaukėme daugiau skambučių ir tekstinių žinučių
apie ginkluotą užpuoliką.
Kelkis! Įtariamasis pašautas!
Rankas aukštyn! Parodykit rankas!
Dvejos durys, Rhymeri.
Jay, ar ten nugaroje šautinė žaizda?
Sveikas, šaunuoli.
Gydytojau, kas čia ant veido?
Tai šautinė žaizda?
Šiandien buvo žuvusių,
todėl šeimų ir visų susijusių asmenų vardu prašome
duoti mums laiko atlikti tyrimą
ir visiems pranešti.
Tai, kas šiandien įvyko,
yra tragiška ir nesuvokiama.
Tai smarkiai paveiks šią bendruomenę.
Bet ši bendruomenė yra stipri
ir pasistengsime tai ištverti.
Viskas bus gerai.
Paskambinsim tavo tėvams.
Giliai įkvėpk.
Pasistenk įkvėpti.
Greit viskas baigsis.
Pasistenk būti užsimerkusi,
sutelk dėmesį į kvėpavimą.
Giliai įkvėpk ir iškvėpk.
Tuoj paskambinsim tavo tėvams.
Giliai kvėpuok.
Giliai įkvėpk ir iškvėpk.
Įkvėpk ir iškvėpk.
Į savo darbą pažiūrėjot rimtai.
Puiku, viršininke.
Gerai padirbėjot. Oho.
- Iš peties. - Taip.
Pasiruošim antrajai.
TIKRA SPAUDOS KONFERENCIJA
Ačiū, viršininke.
Ankstesnę spaudos konferenciją
pradėjau taip, lyg tai būtų
tikras įvykis:
kad tai skaudi diena visai Medfordo mokyklų apygardai,
o vaidinant tą vaidmenį taip ir buvo.
Bet šiandien būdamas čia manau,
kad tai skaudi diena mums visiems,
turintiems moksleivių valstybinėse mokyklose,
skaudu, kad šito reikia,
kad turime tai daryti.
Ir vis dėlto turime tai daryti.
Tiesa ta, kad tokia dabar situacija šalyje
ir šiame slėnyje.
Neatsiprašinėsiu už renginį,
kuriame visi ką tik dalyvavome.
Šiandien komandai priminiau, kad tai,
ką šiandien darome Medfordo mokyklų apygardoje,
yra raumenų atminties ir mąstymo treniruotė,
kad galėtume sumažinti
aukų skaičių, jei toks dalykas nutiktų čia.
Džiaugiuosi, kad šiandien galėjome tai padaryti.
Bet nenoriu ignoruoti ir to,
tai vis tiek labai liūdna, jog turime tai daryti.
Nežinau, ką veiksiu likusią dienos dalį.
Tai buvo emociškai sunki patirtis,
todėl turbūt darysiu ką nors, kad tai pamirščiau.
Skiriama Donaldui Dimmockui ir Rossui McDonnelliui
Subtitrus vertė: Mindaugas Kiaupas TransPerfect Media